Ruuvin anturit päivittyvät Ruuvi Station -mobiilisovellukseen vain puhelimen ollessa anturin Bluetooth-kantamalla. Jos haluat seurata olosuhteita etänä, tarvitset Ruuvi Gatewayn.
Gateway on yhteydessä internetiin ja kuuntelee antureita suuremmalla herkkyydellä kuin tavallinen mobiililaite. Testitulokset puhuvat puolestaan: Gatewayn ja antureiden välillä on ollut yhteys jopa 2000 metrin etäisyydellä, kun taas mobiililaitteen ja antureiden välillä on saavutettu 200 metriä (testit ollaan toteutettu optimaalisissa olosuhteissa ilman esteitä).
Tämän jälkeen Gateway lähettää tiedot pilvipalveluumme. RuuviTagin mittaukset ovat sen jälkeen luettavissa sekä mobiilisovelluksesta että verkkokäyttöliittymästä mistä päin maailmaa tahansa, kunhan sinulla on internet-yhteys.